
NACRT PRIJEDLOGA
 
Na temelju članka 103. stavak 2. Zakona o cestama (NN84/11, 22/13, 54/13, 148/13, 92/14, 110/19, 144/21, 114/22, 114/22, 04/23) i članka 37. Statuta Grada Novske („Službeni vjesnik Grada Novske”, broj 8/21 i 13/23), Gradsko vijeće Grada Novska na -------sjednici održanoj dana----------------------donijelo je

O D L U K U
o ukidanju statusa javnog dobra u općoj uporabi

Članak 1.

[bookmark: _Hlk204944805]Ukida se status javnog dobra u općoj uporabi na kč. br. 835/3 DVORIŠTE, ULICA FRANA KRSTE FRANKOPANA površine 104 m2, upisanoj u zk. ul. 2880 k.o. Novska kao javno dobro u općoj uporabi u neotuđivom vlasništvu Grada Novske jer  ista nije u funkciji nerazvrstane ceste.
 
Članak 2. 

Ova Odluka će se dostaviti Zemljišno-knjižnom odjelu u Novskoj, Općinski sud Kutina, radi provedbe u zemljišnoj knjizi brisanjem statusa javnog dobra u općoj uporabi na nekretnini iz članka 1. stavka 1. ove Odluke.

Članak 3.
 
Ova Odluka stupa na snagu osmog dana od dana objave u Službenom vjesniku Grada Novske.

OBRAZLOŽENJE

I. PRAVNI TEMELJ ZA DONOŠENJE ODLUKE

Pravni temelj za donošenje Odluke o ukidanju statusa javnog dobra u općoj uporabi na kč. br. 835/3 DVORIŠTE, ULICA FRANA KRSTE FRANKOPANA površine 104 m2, upisane u 2880 k.o. Novska, kao JAVNO DOBRO U OPĆOJ UPORABI U NEOTUĐIVOM VLASNIŠTVU GRADA NOVSKE je članak 103. stavak 2. Zakona o cestama (Narodne novine 84/11, 22/13, 54/13, 148/13, 92/14, 110/19, 144/21, 114/22, 114/22, 4/23 i 133/23) kojim je propisano da odluku o ukidanju statusa javnog dobra u općoj uporabi nerazvrstane ceste ili njezinog dijela donosi predstavničko tijelo jedinice lokalne samouprave. 

Člankom 103. stavkom 1. istog Zakona određeno je da se status javnog dobra u općoj uporabi može ukinuti kada je trajno prestala potreba korištenja nerazvrstane ceste ili njezinog dijela, pri čemu nekretnina kojoj je prestao status ostaje u vlasništvu jedinice lokalne samouprave. 

Člankom 37. Statuta Grada Novske (Službeni vjesnik Grada Novske“, broj 8/21, 13/23) propisano je da Gradsko vijeće donosi odluke i druge opće akte kojima uređuje pitanja iz samoupravnog djelokruga Grada Novske. 

II. OBRAZLOŽENJE NACRTA PRIJEDLOGA ODLUKE

Grad Novska pripremio je nacrt prijedloga Odluke o ukidanju statusa javnog dobra u općoj uporabi na kč. br. 835/3 DVORIŠTE, ULICA FRANA KRSTE FRANKOPANA površine 104 m2, upisane u 2880 k.o. Novska, s obzirom na činjenicu da isto predstavlja prethodno pravno pitanje koje je potrebno riješiti kako bi Grad Novska mogao raspolagati navedenom nekretninom u skladu s podnesenim zahtjevom investitora D.K. iz Novske. Rješenjem Upravnog odjela za prostorno uređenje, graditeljstvo i obnovu Sisačko-moslavačke županije, Ispostava Novska (KLASA: UP/I-350-05/26-05/000009; URBROJ: 2176-08-01/2-26-0005 od 18.06.2026, pravomoćno 18.06.2026.) utvrđeno je da kč. br. 820/3 k.o. Novska predstavlja građevnu čestice nužnu za redovitu uporabu stambene građevine izgrađene na kč. br. 820/3 k.o. Novska u vlasništvu D.K. 

Prethodno je Upravni  odjel za komunalni sustav, prostorno planiranje i zaštitu okoliša Grada Novske naručio Geodetski elaborat za potrebe provođenja promjena u katastru zemljišta koji je izradio MS-GEO d.o.o. iz Novske, Bukovačka ulica 25, jer predmetno zemljište kč. br. 835/3 k.o. Novska nije u funkciji javnog dobra u općoj uporabi -  ulice Frana Krste Frankopana u Novskoj (katastarski prikaz čestice iz GIS sustava Grada Novske). Na temelju geodetskog elaborata promijenjena je kultura zemljišta  (izvadak iz BZP-a, kultura dvorište).  

Nadalje, III.-im Izmjenama Urbanističkog plana uređenja Grada Novske koje je donijelo Gradsko vijeće Grada Novske na sjednici održanoj 26.3.2021.  a objavljene su u Službenom vjesniku Grada Novske broj 21/2021., prenamijenjeno je predmetno  zemljište s obzirom da se ne nalazi u koridoru ulice u građevinsko zemljište unutar granica GRAĐEVINSKOG PODRUČJA NASELJA – STAMBENA NAMJENA „S 1“/sastavni dio susjedne građevinske čestice. 

Upravni odjel za komunalni sustav, prostorno planiranje
i zaštitu okoliša

